 **Súkromná základná umelecká škola ELBA**

 Smetanova 2, 08005 Prešov

tel.: 051/7714999, e-mail: umelecka@elbaci.sk

Riaditeľka Súkromnej základnej umeleckej školy - ELBA, Smetanova 2, 08005 Prešov PhDr. Zuzana Kubánková, PhD. v zmysle § 5, odst. 5, písm. a) Zákona č. 596/2003 o štátnej správe v školstve a školskej samospráve a o zmene a doplnení niektorých zákonov, podľa § 52, ods. 2, Zákona č. 245/2008 Z. z. o výchove vzdelávaní a o zmene a doplnení niektorých zákonov určuje tieto:

**KRITÉRIÁ**

**pre prijatie uchádzačov v školskom roku 2022/2023**

**LITERÁRNO – DRAMATICKÝ ODBOR**

Forma vyučovania: skupinová

Prijímacie skúšky, ktoré si vyžadujú overenie špeciálnych schopností, zručností alebo nadania potrebných na zvládnutie príslušného odboru vzdelávania sa uskutočnia v zmysle platnej legislatívy a v súlade s §52 Zákona č.245/2008 a to 4. apríla2022 v čase od 8:00 do 16:00 hod.

Forma, rozsah a obsah prijímacej skúšky:

Podmienkou prijatia na SZUŠ ELBA je absolvovanie prijímacieho pohovoru, na ktorom žiak preukáže, že má predpoklady pre štúdium zvoleného odboru.

Žiak má preukázať:

1. prednes pripravených textov (1 próza, 1 poézia),
2. pohybovo improvizovať na vybrané témy, krátke etudy
3. jazykolamy a artikulácia – opakovanie zadaných jazykolamov a jazykových cvičení
4. rytmus a dynamika pohybom a zvukom - vytlieskanie zadaného rytmu, intonácia podľa klavíra, sluchovo rozoznať vyššie a nižšie tóny,

Uchádzači budú prijatí na základe preukázania vyššie vymenovaných znalostí.

Druhé kolo prijímacích skúšok sa uskutoční dňa 9. septembra 2022 v čase od 8:00 do 16:00 hod. len na voľné miesta a rozhodnutie o prijatí na štúdium pri splnení kritérií talentových skúšok bude vystavené najneskôr 14. septembra 2022.

Prešov, 29. 1. 2022 PhDr. Zuzana Kubánková, PhD.

 riaditeľka školy